དེའི་སྐབས་དཔལ་ལྡན་ཚོགས་གཙོ་མཆོག་གིས་སྤྱི་ནོར་༸གོང་ས་༸སྐྱབས་མགོན་མཆོག་ཕྱི་ལོ་༡༩༥༤ལོར་རྒྱ་ནག་ནང་ཕེབས་པའི་སྐོར་དང་།དེ་བཞིན་༡༩༥༦ལོར་སྟོན་པ་བཅོམ་ལྡན་འདས་སྐུ་མྱ་ངན་ལས་འདས་ཏེ་ལོ་ངོ་༢༥༠༠འཁོར་བའི་དུས་དྲན་མཛད་སྒོར་རྒྱ་གར་ལ་སྐུ་མགྲོན་དུ་གདན་ཞུས་ལྟར་ཆིབས་སྒྱུར་གནང་ནས་རྒྱ་གར་གྱི་གྲོས་ཚོགས་སོགས་ལ་གཟིགས་ཞིབ་ཏུ་ཕེབས་སྐབས་མང་གཙོའི་ལམ་ལུགས་ལ་ཡིད་སྨོན་བྱུང་བའི་སྐོར།དེ་རྗེས་ཕྱི་ལོ་༡༩༦༠ནས་ད་བར་གྱི་བཙན་བྱོལ་བོད་མིའི་མང་གཙོའི་འཕེལ་རིམ་སྐོར་སྙིང་བསྡུས་དང་།ཆབས་ཅིག་བོད་མི་མང་སྤྱི་འཐུས་ལྷན་ཚོགས་ཀྱི་གྲུབ་ཆ་དང་།ཚོགས་འདུའི་འགྲོ་ལུགས།ལས་དོན་བྱེད་ཕྱོགས་སོགས་ཀྱི་སྐོར་གསུངས་གནང་ཡོད།